Omɨ Bɨkwí̵yo nɨrɨnɨrɨ eánɨŋí̵ rɨpɨ Gorɨxo urɨŋí̵pa aŋí̵nají̵ gɨyo axí̵pɨ urɨŋí̵rɨnɨ , “ Joxɨ rɨxa gí̵ íwoxɨ oimónɨrɨ simɨxí̵árɨnɨ . Agwɨ ríná joxí̵nɨŋí̵ semeáárɨnɨ . ” E urɨŋí̵pa aŋí̵nají̵ gɨyo axí̵pɨ urɨŋí̵rɨnɨ ? Oweoɨ , wí e murɨŋí̵rɨnɨ . Xewaxo nánɨ ámɨ bɨ re rɨŋí̵pa aŋí̵nají̵ gɨyí̵ nánɨ axí̵pɨ rɨŋí̵rɨnɨ , “ Nionɨ xegí̵ xanonɨ imónɨmí̵ɨnɨ . O gí̵ íwo imónɨnɨŋoɨ . ” rɨŋí̵pa axí̵pɨ aŋí̵nají̵ gɨyí̵ nánɨ rɨŋí̵rɨnɨ ? Oweoɨ , wí e mɨrɨŋí̵ eŋagɨ nánɨ “ O ayo seáyɨ e wimónɨnɨ . ” nɨrɨrɨ eaarɨŋɨnɨ .
